b'\n_START_ARTICLE_\nFj\xc3\xb8rgyn\n_START_PARAGRAPH_\nFj\xc3\xb8rgyn, Hlodyn eller Jord (norr\xc3\xb8nt: Fj\xc3\xb6rgynn, Hlodyn el. J\xc3\xb6r\xc3\xb0) var en gudinde, der i nordisk mytologi repr\xc3\xa6senterede landjorden; dvs. den del af verdensaltet, der ikke h\xc3\xb8rte til himmelhv\xc3\xa6lvet eller underverdenen. Hlodyn var sandsynligvis et andet navn for denne guddom. "Fj\xc3\xb8rgyn" betyder ogs\xc3\xa5 jord p\xc3\xa5 vestnordisk, mens formen stammer, da det betyder "jord" p\xc3\xa5 Jar\xc3\xb0 var udbredt p\xc3\xa5 \xc3\xb8stnordisk, som bl.a. dansk stammer fra._NEWLINE_Vi ved kun meget lidt om Fj\xc3\xb8rgyns rolle i nordisk religion, i de skriftlige kilder bliver hun udelukkende omtalt i sin egenskab af at v\xc3\xa6re Odins frille eller hustru og mor til Thor. Der kendes ingen overleveringer til en religi\xc3\xb8s dyrkelse af hende, og vi har heller ingen levn til myter, hvor hun optr\xc3\xa5dte. Hun var tilsyneladende af j\xc3\xa6ttesl\xc3\xa6gt, men blev opfattet som en gudinde p\xc3\xa5 samme vis, som de andre j\xc3\xa6ttekvinder, der dannede par med en gud. I forskellig tekster omtales Thor enten son Fj\xc3\xb8rgyns eller Hlodyns s\xc3\xb8n, hvilket m\xc3\xa5 betyde at de to navne betegner den samme guddom.\n_START_SECTION_\nOprindelse\n_START_PARAGRAPH_\nJ\xc3\xb6r\xc3\xb0 var i de nordiske sprog et almindeligt brugt ord for jorden, og det er ophav til ord med samme betydning i alle moderne nordiske sprog; p\xc3\xa5 islandsk bruges fortsat formen j\xc3\xb6r\xc3\xb0, p\xc3\xa5 f\xc3\xa6r\xc3\xb8sk j\xc3\xb8r\xc3\xb0 og p\xc3\xa5 dansk, svensk og norsk jord. Det engelske "earth" er kognat gennem det oldengelske eor\xc3\xb0e, ligesom det tyske Erde. P\xc3\xa5 oldengelsk bet\xc3\xb8d firgen bjerge, ligesom fairguni p\xc3\xa5 gotisk, disse ord har samme rod som Fj\xc3\xb8rgyn. Navnet p\xc3\xa5 den baltiske tordengud Perkunas kan ogs\xc3\xa5 have samme indoeurop\xc3\xa6iske rod, denne forbindelse er dog st\xc3\xa6rkt usikker._NEWLINE_P\xc3\xa5 fem romerske steler fra Germania inferior og Frisland er navnet Hludana blevet indhugget, hvilket kan v\xc3\xa6re en \xc3\xa6ldre og latiniseret form af Hl\xc3\xb4dyn. Udover Frigg er Fj\xc3\xb8rgyn den eneste deciderede moderfigur i nordisk mytologi, men vi har ikke kendskab til nogen form for kult og dyrkelse af hende.\n_START_SECTION_\nGylfaginning\n_START_PARAGRAPH_\nI Gylfaginning, der udg\xc3\xa5r f\xc3\xb8rste del af Yngre Edda, beskrives J\xc3\xb6r\xc3\xb0 som \xc3\xa9n af Odins friller, et forhold, der resulterede i s\xc3\xb8nnen Thor. Hun var datter af N\xc3\xb3tt og hendes anden mand, Annar. Det navn betyder den anden, og kan derfor v\xc3\xa6re en hentydning til Odin, da Jorden i det foreg\xc3\xa5ende kapitel omtales som hans datter og hustru. J\xc3\xb6r\xc3\xb0s s\xc3\xb8skende p\xc3\xa5 sin moders side var Au\xc3\xb0 og Dagr.\n_START_SECTION_\nV\xc3\xb6lusp\xc3\xa1\n_START_PARAGRAPH_\nI digtet V\xc3\xb6lusp\xc3\xa1 kaldes Thor den st\xc3\xa6rke, S\xc3\xb8n af Hlodyn.\n_START_SECTION_\nSk\xc3\xa1ldskaparm\xc3\xa1l\n_START_PARAGRAPH_\nI Snorre Sturlasons Sk\xc3\xa1ldskaparm\xc3\xa1l beskrives Fj\xc3\xb8rgyn som b\xc3\xa5de Friggs, Rindrs og Gunl\xc3\xb8ds rivalinde, dvs. de kvindelige magter Odin havde haft et seksuelt forhold til i myterne i Yngre Edda.\n_START_SECTION_\nSkjaldedigte\n_START_PARAGRAPH_\nFj\xc3\xb8rgyns navne optr\xc3\xa6der i flere af skjaldedigtene som poetisk navn for landjorden og som kenning for Thor, fx i formen Jordens s\xc3\xb8n.\n_START_SECTION_\nFj\xc3\xb8rgyn og Fj\xc3\xb8rgynn\n_START_PARAGRAPH_\nI eddadigtet Lokasenna ben\xc3\xa6vner Loke Frigg som Fj\xc3\xb6rgyns m\xc3\xa6r, (Fj\xc3\xb8rgynns datter) det er en maskulin form af navnet Fj\xc3\xb8rgyn. Denne ellers ukendte guddom optr\xc3\xa6der ligeledes i Gylfaginning (kap. 9) og Sk\xc3\xa1ldskaparm\xc3\xa1l (kap. 19) Det er derfor blevet foresl\xc3\xa5et, at de to guder tidligere har fungeret som et guddommeligt par i en frugtbarhedskult ligesom Frej og Freja i en kendte mytologi og de hypotetiske par Njord og Nerthus og Ullr og Ullin. Der findes dog ingen direkte spor efter et s\xc3\xa5dant par.\n_START_SECTION_\nWagner\n_START_PARAGRAPH_\nI Richard Wagners operacyklus Der Ring des Nibelungen hedder jordens gudinde Erda, hun er sammen med Wotan Br\xc3\xbcnnhildes og nornernes moder, dette er dog fuldst\xc3\xa6ndigt Wagners egen opfindelse.'